ÚRAD VLÁDY 
SLOVENSKEJ REPUBLIKY
     sekcia vládnej legislatívy

								Na rokovanie vlády SR
								dňa 14. decembra 2005
								K materiálu č.21501/2005  
                                                                                 K bodu č. 26

                                    S T A N O V I S K O

k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č.42/2004 Z.z. o Obchodnom vestníku v znení nariadenia vlády Slovenskej republiky č.76/2005 Z.z.

I

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č.42/2004 Z.z. o Obchodnom vestníku v znení nariadenia vlády Slovenskej republiky č.76/2005 Z.z. sa predkladá mimo Plánu legislatívnych úloh vlády Slovenskej republiky na rok 2005.	

Cieľom tohto návrhu je najmä upraviť členenie Obchodného vestníka  na tematické časti.	

Predložený návrh nebude mať zvýšený dopad na štátny rozpočet. Túto skutočnosť  podľa písomného vyjadrenia berie na vedomie aj Ministerstvo financií SR.  

Návrh nariadenia vlády SR bol predmetom pripomienkového konania a predkladá sa na rokovanie bez rozporov.

	 	
		II

Legislatívna rada vlády Slovenskej republiky prerokovala návrh zákona na svojom zasadnutí 13. decembra 2005 s pripomienkami.

III

Sekcia vládnej legislatívy Úradu vlády SR odporučila vláde návrh nariadenia vlády SR schváliť s týmito pripomienkami a odporúčaniami Legislatívnej rady vlády SR:

K bodu 1
V odsekoch 1 a 2  text „v bežnom (kalendárnom) roku“ odporúčame nahradiť vyjadrením s použitím slov „v bežnom roku“ alebo „v kalendárnom roku“ bez uvedenia slova v  zátvorke .  
V odseku 2 slovo „jednotlivého“ je potrebné nahradiť slovom „jedného“.

K bodu 2
V úvodnej vete k poznámke pod čiarou k odkazu „1a“  označenie „1a)“ je potrebné uviesť v súlade s  legislatívnymi pokynmi (bodom 38) takto : „1a“. 

K bodu 3 
	V úvodnej vete slová „sa v prvej vete“ je potrebné nahradiť slovami „prvej vete sa“ .

K bodom 7 a 8 
	V úvodnej vete slová „v bode č.16“ je potrebné nahradiť slovami „šestnástom bode“ .

K bodu 9
V texte tohto bodu označenie odkazov „9)“ a „1a)“ je potrebné nahradiť označením „9“ a „1a“.

Bratislava  13.decembra 2005
Vypracovala: J. Fischerová	 
	Štefan G r m a n
	                                                                            generálny riaditeľ 
                                                                                sekcie vládnej legislatívy